لما ساب مصر و راح اليونان كان لازم يدرس و يشتغل فى نفس الوقت عشان يصرف على عيلته و عشان كده كان بيروح المدرسه بالنهار و بيعزف ع الترومبيت باليل فى ديسكوهات اتينا. بعد ما وصل اتينا بعشر سنين قدر اخيرا يكون فرقه موسيقيه اسمها ذي آيدولز و فى الول كان بيعزف على الجيتار و بيغني (فوكال) ورا المغني الاساسي بتاع الفرقه. فى يوم من الايام حصلت حاجه غيرت حياته كلها;المغني الاساسي كان تعبان و طلب منه يغني اغنيتين على المسرح عبال ما يرتاح شويه و اول ما طلع ديميس و غنى « House Of The Rising Sun » و « When A Man Loves A Woman » انبهر الجمهور بصوته القوي و اداءه الممتاز و من ساعتها كان بيتطلب بالاسم كل ليله عشان يغني. و شويه شويه ابتدا يعمل سمعه كويسه لحد ما قابل الملحن لاكيس فالفيانوس اللى طلب منه يكون فرقه و يكون هوه المغني الاساسي فيها. الفرقه اتكونت و كان اسمها وي فايف We Five و عملت نجاح كبير .

المشيخةنزل رضوان الحاج سيدي احمد سالمان ثم الشيخ احمد حسانين سالمان ثم الحاج ابراهيم موسى سالمان للمشيخة بحلوان وظلت معهم حتى تاريخ إلغائها فى عهد الثورة

النجوم الزاهرة فى ملوك مصر والقاهرة"" كتاب ضخم بيتكون بعد نشره من 16 مجلد (طبعة دار الكتب المصريه ) ، أرخ فيه ابن تغرى لتاريخ مصر من بداية التاريخ لغاية سنة 1467م. و نسخة الكتاب ده موجودة فى القاهره و له نسخ محفوظه فى مكتبة ايا صوفيا فى استانبول و برلين و سانت بطرسبورج و باريس و مكتبة المتحف البريطانى فى لندن و غيرها. و لما احتل العثمانلى سليم الاول مصر و شاف الكتاب امر بنقله لتركيا عشان يترجم للتركى فترجمه آشجي زاده.

ويليام التانى William II (اتولد 1056 - اتوفى 1100) ملك إنجلترا النورمانى من 1087 لحد 1100 بعد ابوه ويليام الفاتح ، و كان بيتسمى ويليام روفوس William Rufus (يعنى باللاتينى ويليام الاحمر عشان بشرته كانت محمرّة).

دكتور احمد نظيف (8 يوليه 1952،اسكندريه)هوه رئيس وزراء مصر السابق , هو راجل تكنوقراط يعني مش راجل سياسي , وكان وزير اتصالات قبل ما يكون رئيس وزرا مصر فى 4 يوليه سنة 2004،و جدير بالذكر انه من شلة حسنى مبارك واتخرج من جامعة القاهرة كلية الهندسه قسم اتصالات و تكنولوجيا سنة 1973 و خد الدكتوراه من جامعة ماكجيل فى كندا سنة 1982. وانتهت وزارته يوم 29 يناير 2011 بعد ثورة 25 يناير 2011 و اتقبض عليه و اتحول لمحكمة الجنايات بتهمة الفساد الإدارى.

بعد ما حصلت الثغره وقت حرب اكتوبر كان من رأى سعد الدين الشاذلى سحب بعض القوات من الجيش المصرى من الضفه الشرقيه للضفه الغربيه لصد الإختراق الاسرائيلى لكن احمد اسماعيل وزير الدفاع و الرئيس أنور السادات القائد الاعلى للقوات المسلحه رفضوا إقتراحه وقررو انهم يصدوا من الشرق.

اول نايب رئيس امريكا كان جون ادامز من يوم 21 ابريل 1789 اللى و كان ليه دور مهم فى الثوره الامريكيه وكان ليه دور مهم فى اتفاقية باريس 1783 اللى اتعملت مع بريطانيا. مركزه و وضعه سمحو ليه انه يترشح نايب للرئيس مع الرئيس چورچ واشينطون, وبعد كده بقى رئيس للدوله اللى كانت لسه جديده.

وفى سنه 1966 صدر قرار رئيس الجمهورية بإنشاء الهيئة العامة للبريد لتحل محل هيئة البريد؛ وفى سنه 1970اتعمل القانون نمره 16 بنظام البريد المصري.

الوكاله الامريكيه للتنميه الدوليه هى وكاله فيدراليه مستقله بتاخد إجمالى قيادة السياسه الخارجيه من وزير الخارجيه الأمريكى و بتحاول ”تمد إيد مساعده للناس اللى برّا امريكا اللى بيكافحو عشان عيشه أحسن, يستعيدو حالتهم من كارثه او بيقاومو إنهم يعيشو فى دوله حره و ديموقراطيه.“